
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība""

· 1. Valsts kancelejai sagatavot noteikumu projektu parakstīšanai.
· 2. Pieņemt iesniegto noteikumu projektu.
· 3. Ministru kabineta 2018.gada 28.augusta noteikumu Nr. 555 “Veselības aprūpes pakalpojumu organizēšanas un samaksas kārtība” 274. un 275. punktā iekļautajiem pasākumiem, kas radušies saistībā ar Covid - 19 uzliesmojumu un seku novēršanu no 2023. gada 1.janvāra līdz 2023.gada 31. martam, nepieciešamos izdevumus ne vairāk kā 6 442 962 euro apmērā segt no resora “74. Gadskārtējā valsts budžeta izpildes procesā pārdalāmais finansējums" programmā 12.00.00 "Finansējums veselības jomas pasākumiem Covid - 19 infekcijas izplatības ierobežošanai" rezervētā finansējuma.  
· 4. Ministru kabineta 2018.gada 28.augusta noteikumu Nr. 555 “Veselības aprūpes pakalpojumu organizēšanas un samaksas kārtība” 273. punktā iekļautajiem pasākumiem, kas radušies nodrošinot valsts apmaksāto medicīnisko transportēšanu, lai Ukrainas iedzīvotājiem sniegtu Krievijas Federācijas izraisītā bruņotā konflikta dēļ nepieciešamos veselības aprūpes pakalpojumus stacionārajās ārstniecības iestādēs no 2023.gada 1.janvāra līdz 31.decembrim, nepieciešamos izdevumus ne vairāk kā  110 848 euro apmērā segt no resora “74. Gadskārtējā valsts budžeta izpildes procesā pārdalāmais finansējums" programmā 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” plānotā finansējuma.
· 5. Ministru kabineta 2018.gada 28.augusta noteikumu Nr. 555 “Veselības aprūpes pakalpojumu organizēšanas un samaksas kārtība” 150.1.3., 150.1.4. apakšpunktā un 276. punktā iekļautajiem pasākumiem, nepieciešamos izdevumus Veselības ministrijai nodrošināt piešķirto valsts budžeta līdzekļu ietvaros, pārstrukturizējot sniedzamos veselības aprūpes pakalpojumus, daļēji vai pilnībā ierobežojot plānveida veselības aprūpes pakalpojumu sniegšanu.
·  
· 6. Veselības ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā tiesību aktu projektus atbilstoši šī protokola 3. un 4. punktam.

